2017. gada Noteikumi Nr.

Rīgā (prot. Nr. . §)

**Grozījumi Ministru kabineta 2017. gada 28. februāra noteikumos Nr. 102 “Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību”**

Izdoti saskaņā ar

Publisko iepirkumu likuma 77. pantu,

Sabiedrisko pakalpojumu sniedzēju iepirkumu

likuma 83. panta pirmo daļu,

Publiskās un privātās partnerības likuma 121. pantu

un [Statistikas likuma](http://likumi.lv/ta/id/45932-valsts-statistikas-likums) [11. pantu](http://likumi.lv/ta/id/45932-valsts-statistikas-likums#p4)

1. Izdarīt Ministru kabineta 2017. gada 28. februāra noteikumos Nr. 102 “Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību” (Latvijas Vēstnesis, 2017, 45. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Publisko iepirkumu likuma 77. pantu, Sabiedrisko pakalpojumu sniedzēju iepirkumu likuma 83. panta pirmo daļu, Publiskās un privātās partnerības likuma 121. pantu un [Statistikas likuma](http://likumi.lv/ta/id/45932-valsts-statistikas-likums) [11. pantu](http://likumi.lv/ta/id/45932-valsts-statistikas-likums#p4).”;

1.2. izteikt 1. punktu šādā redakcijā:

“1. Noteikumi nosaka oficiālās statistikas veidlapu paraugus iepirkumu jomā (turpmāk – veidlapa), ko aizpilda pasūtītāji [Publisko iepirkumu likuma](http://likumi.lv/ta/id/133536-publisko-iepirkumu-likums) izpratnē (turpmāk – pasūtītājs), sabiedrisko pakalpojumu sniedzēji [Sabiedrisko pakalpojumu sniedzēju iepirkumu likuma](http://likumi.lv/ta/id/216076-sabiedrisko-pakalpojumu-sniedzeju-iepirkumu-likums) izpratnē (turpmāk – sabiedrisko pakalpojumu sniedzējs), kā arī publiskais partneris vai tā pārstāvis Publiskās un privātās partnerības likuma izpratnē (turpmāk – publiskais partneris), kā arī šo veidlapu iesniegšanas un aizpildīšanas kārtību.”;

1.3. papildināt 3. punktu ar 3.3. apakšpunktu šādā redakcijā:

“3.3. Publiskais partneris vai tā pārstāvis, sagatavojot pārskatu par iepirkumiem, izmanto veidlapu Nr. 5-PPPL „Pārskats par koncesijas līgumiem” (turpmāk – veidlapa Nr. 5-PPPL) (5. pielikums).”;

1.4. papildināt noteikumus ar 7.1 punktu šādā redakcijā:

“7.1 Publiskais partneris vai tā pārstāvis šo noteikumu 3.3. apakšpunktā minēto pārskatu (veidlapa Nr. 5-PPPL) par iepriekšējo kalendāra gadu iesniedz Iepirkumu uzraudzības birojā līdz kārtējā gada 1. aprīlim, ja attiecīgajā pārskata periodā tas ir veicis koncesijas procedūras saskaņā ar Publiskās un privātās partnerības likumu.”;

1.5. izteikt 8. punktu šādā redakcijā:

“8. Pārskatus pasūtītājs, sabiedrisko pakalpojumu sniedzējs, kā arī publiskais partneris vai tā pārstāvis Iepirkumu uzraudzības birojā iesniedz elektroniski, izmantojot Iepirkumu uzraudzības biroja tīmekļvietnē pieejamo Iepirkumu uzraudzības biroja pārziņā esošo valsts informācijas sistēmu “Publikāciju vadības sistēma (turpmāk – Iepirkumu uzraudzības biroja tīmekļvietne).”;

1.6. izteikt 9. punktu šādā redakcijā:

“9. Ja Iepirkumu uzraudzības birojs konstatē kļūdas pasūtītāja, sabiedrisko pakalpojumu sniedzēja vai publiskā partnera vai tā pārstāvja sagatavotajā pārskatā, tas par to informē pasūtītāju, sabiedrisko pakalpojumu sniedzēju vai publisko partneri vai tā pārstāvi. Pasūtītājs, sabiedrisko pakalpojumu sniedzējs vai publiskais partneris vai tā pārstāvis novērš konstatētās kļūdas un triju darbdienu laikā pēc paziņojuma saņemšanas šajos noteikumos noteiktajā kārtībā iesniedz Iepirkumu uzraudzības birojā precizētu pārskatu.”;

1.7. aizstāt 61. punktā vārdus “Informāciju par pasūtītāja noslēgto būvdarbu, piegādes un pakalpojumu līgumu kopējo summu, kuru līgumcena ir mazāka par [Aizsardzības un drošības jomas iepirkumu likuma](http://likumi.lv/ta/id/238803-aizsardzibas-un-drosibas-jomas-iepirkumu-likums) [6. panta](http://likumi.lv/ta/id/238803-aizsardzibas-un-drosibas-jomas-iepirkumu-likums#p6) pirmajā daļā noteiktajām robežām,” ar vārdiem “Informāciju par pasūtītāja noslēgto būvdarbu, piegādes un pakalpojumu līgumu, kuru līgumcena ir mazāka par [Aizsardzības un drošības jomas iepirkumu likuma](http://likumi.lv/ta/id/238803-aizsardzibas-un-drosibas-jomas-iepirkumu-likums) [6. panta](http://likumi.lv/ta/id/238803-aizsardzibas-un-drosibas-jomas-iepirkumu-likums#p6) pirmajā daļā noteiktajām robežām, kopējo summu,”;

1.8. papildināt noteikumus ar 6. sadaļu šādā redakcijā:

**“6. Veidlapas Nr. 5-PPPL aizpildīšanas kārtība**

**6.1. Veidlapas Nr. 5-PPPL aizpildīšanas vispārīgie nosacījumi**

149. Publiskais partneris vai tā pārstāvis veidlapā Nr. 5-PPPL iekļauj informāciju par pārskata periodā noslēgtiem koncesijas līgumiem.

150. Veidlapā Nr. 5-PPPL iekļaujamo informāciju iegūst no pārskata periodā noslēgtajiem koncesijas līgumu nosacījumiem.

151. Veidlapā Nr. 5-PPPL iekļaujamās summas norāda kā kopējo koncesijas līgumu vērtību veselos *euro*, neņemot vērā centus un PVN.

152. Ar veidlapā Nr. 5-PPPL un šo noteikumu 6.2. un 6.3. sadaļā lietoto norādi “Eiropas Savienības līgumcenu robeža” ir saprotama normatīvajos aktos par publisko iepirkumu līgumcenu robežvērtībām noteiktā līgumcenas robežvērtība.

**6.2. Veidlapas Nr. 5-PPPL 1. sadaļa “Koncesijas līgumi, kuru līgumcena ir mazāka par Eiropas Savienības līgumcenu robežu”**

153. 010. rindā norāda to noslēgto būvdarbu koncesijas līgumu skaitu, piemērojot konkursu bez pretendentu atlases, un kopējo summu, kuru līgumcena ir no viena *euro* līdz būvdarbu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem būvdarbu koncesijas līgumiem, piemērojot konkursu bez pretendentu atlases, kopā.

154. 020. rindā norāda to noslēgto būvdarbu koncesijas līgumu skaitu, piemērojot konkursu ar pretendentu atlasi, un kopējo summu, kuru līgumcena ir no viena *euro* līdz būvdarbu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem būvdarbu koncesijas līgumiem, piemērojot konkursu ar pretendentu atlasi, kopā.

155. 030. rindā norāda to noslēgto būvdarbu koncesijas līgumu skaitu, piemērojot konkursa dialogu, un kopējo summu, kuru līgumcena ir no viena *euro* līdz būvdarbu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem būvdarbu koncesijas līgumiem, piemērojot konkursa dialogu, kopā.

156. 040. rindā norāda to noslēgto būvdarbu koncesijas līgumu skaitu, piemērojot sarunu procedūru, un kopējo summu, kuru līgumcena ir no viena *euro* līdz būvdarbu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem būvdarbu koncesijas līgumiem, piemērojot sarunu procedūru, kopā.

157. 050. rindā norāda to noslēgto pakalpojumu koncesijas līgumu skaitu, piemērojot konkursu bez pretendentu atlases, un kopējo summu, kuru līgumcena ir no viena *euro* līdz pakalpojumu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem pakalpojumu koncesijas līgumiem, piemērojot konkursu bez pretendentu atlases, kopā.

158. 060. rindā norāda to noslēgto pakalpojumu koncesijas līgumu skaitu, piemērojot konkursu ar pretendentu atlasi, un kopējo summu, kuru līgumcena ir no viena *euro* līdz pakalpojumu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem pakalpojumu koncesijas līgumiem, piemērojot konkursu ar pretendentu atlasi, kopā.

159. 070. rindā norāda to noslēgto pakalpojumu koncesijas līgumu skaitu, piemērojot konkursa dialogu, un kopējo summu, kuru līgumcena ir no viena *euro* līdz pakalpojumu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem pakalpojumu koncesijas līgumiem, piemērojot konkursa dialogu, kopā.

160. 080. rindā norāda to noslēgto pakalpojumu koncesijas līgumu skaitu, piemērojot sarunu procedūru, un kopējo summu, kuru līgumcena ir no viena *euro* līdz pakalpojumu koncesijas līgumiem noteiktajai Eiropas Savienības līgumcenas robežai. Minēto rindu aizpilda par visiem noslēgtajiem pakalpojumu koncesijas līgumiem, piemērojot sarunu procedūru, kopā.

161. 090. rindā norāda noslēgto būvdarbu un pakalpojumu koncesijas līgumu kopējo skaitu un kopsummu *euro*, neņemot vērā PVN. Minētā rinda tiek aprēķināta automātiski.

**6.3. Veidlapas Nr. 5-PPPL 2. sadaļa “Koncesiju līgumi, kuru līgumcena ir vienāda ar Eiropas Savienības līgumcenu robežu vai lielāka par to”**

162. Veidlapas Nr. 5-PPPL [2. sadaļā](http://likumi.lv/doc.php?id=223599#n2) norāda koncesijas līgumus, par kuriem iepriekšējā kalendāra gadā noslēgti pakalpojumu un būvdarbu koncesijas līgumi un kuru līgumcena ir vienāda ar Eiropas Savienības līgumcenu robežu vai lielāka par to.

163. Katru pakalpojumu un būvdarbu koncesiju līgumu, kura līgumcena ir vienāda ar Eiropas Savienības līgumcenu robežu vai lielāka par to, norāda atsevišķā rindā, ailē “Nr. p. k.” norādot kārtas numuru.

164. Ailē “Identifikācijas Nr.” norāda attiecīgo identifikācijas numuru – tam jābūt tādam pašam kā Iepirkumu uzraudzības biroja tīmekļvietnē publicētajā paziņojumā par koncesijas piešķiršanu.

165. Ailē “CPV kods” norāda attiecīgā iepirkuma CPV galveno kodu jeb Eiropas Savienības apstiprinātu nomenklatūru, kuru piemēro koncesijas procedūrās.

166. Aiļu grupā “Procedūru veids” atzīmē koncesijas procedūru, kura attiecīgajam iepirkumam tika piemērota.

167. Ailē “Līgumu skaits” norāda to koncesijas līgumu skaitu, kuri pēc attiecīgās koncesijas procedūras ir rakstiski noslēgti starp publisko partneri un privāto partneri.

168. Ailē “Noslēgtā līguma līgumcena (*euro*) bez PVN” norāda ar katru privāto partneri noslēgtā koncesijas līguma līgumcenu *euro* bez PVN.

**6.4. Veidlapas Nr. 5-PPPL 3. sadaļa “Publiskās un privātās partnerības likuma piemērošanas izņēmumi”**

170. Veidlapas Nr. 5-PPPL [3. sadaļā](http://likumi.lv/doc.php?id=223599#n3) norāda koncesijas līgumus, kas iepriekšējā kalendāra gadā noslēgti, pamatojoties uz [Publiskās un privātās partnerības likuma](http://likumi.lv/ta/id/216076-sabiedrisko-pakalpojumu-sniedzeju-iepirkumu-likums) [3., 3¹. un 3². pantā](http://likumi.lv/ta/id/216076-sabiedrisko-pakalpojumu-sniedzeju-iepirkumu-likums#n3) noteiktajiem likuma piemērošanas izņēmumiem. Par katru noslēgto koncesijas līgumu aizpilda atsevišķu rindu.

171. Katru pakalpojumu koncesijas līgumu norāda atsevišķā rindā, ailē “Nr. p. k.” norādot kārtas numuru.

172. Veidlapas Nr. 5-PPPL [3. sadaļā](http://likumi.lv/doc.php?id=223599#n3) neiekļauj informāciju par iepirkuma līgumiem, kas noslēgti saskaņā ar [Publiskās un privātās partnerības likuma](http://likumi.lv/ta/id/216076-sabiedrisko-pakalpojumu-sniedzeju-iepirkumu-likums) 3., 3¹. un 3². pantu.

173. Ailē “Līguma nosaukums” norāda katra noslēgtā koncesijas līguma nosaukumu.

174. Ailē “Publiskās un privātās partnerības likuma 3., 3¹. un 3². pantā noteiktais pamatojums” norāda [Publiskās un privātās partnerības likuma](http://likumi.lv/ta/id/216076-sabiedrisko-pakalpojumu-sniedzeju-iepirkumu-likums) attiecīgo normu, uz kuru pamatojoties ir noslēgts koncesijas līgums.

175. Ailē “Noslēgtā līguma līgumcena (*euro*) bez PVN” norāda noslēgtā koncesijas līguma līgumcenu, sākot no viena *euro* bez PVN.”;

1.9. papildināt noteikumus ar 5. pielikumu šādā redakcijā:

“ 5. pielikums

Ministru kabineta

2017. gada 28.februāra

noteikumiem Nr. 102

**5 – PPPL**

**Pārskats par koncesijas līgumiem**

**par 20\_\_\_. gadu**

Iesniedz līdz 20\_\_\_. gada 1. aprīlim

**Pārskata sagatavotājs**

|  |  |
| --- | --- |
| Nosaukums |  |

|  |  |
| --- | --- |
| Nodokļu maksātāja reģistrācijas numurs |  |

|  |  |
| --- | --- |
| Adrese |  |

|  |  |  |  |
| --- | --- | --- | --- |
| Tālrunis |  | E-pasta adrese |  |

**Veidlapas aizpildītājs**

|  |
| --- |
|  |

Vārds, uzvārds

|  |  |  |  |
| --- | --- | --- | --- |
| Tālrunis |  | E-pasta adrese |  |

|  |  |
| --- | --- |
| **Sadaļas numurs un nosaukums** | **Sadaļu aizpilda, ja pārskata gadā** |
| 1. Koncesijas līgumi, kuru līgumcena ir mazāka par Eiropas Savienības līgumcenu robežu | noslēgti līgumi, kuru līgumcena ir mazāka par normatīvajos aktos par publiskās un privātās partnerības iepirkumu līgumcenu robežām noteiktās līgumcenas robežvērtību |
| 2. Koncesijas līgumi, kuru līgumcena ir lielāka par Eiropas Savienības līgumcenu robežu | noslēgti līgumi, kuru līgumcena ir vienāda ar vai lielāka par normatīvajos aktos par publisko un privāto partnerības iepirkumu līgumcenu robežām noteiktās līgumcenas robežvērtību |
| 3. Publiskās un privātās partnerības likuma piemērošanas izņēmumi | noslēgti līgumi, pamatojoties uz Publiskās un privātās partnerības likuma 3., 3¹. un 3². panta noteiktajiem likuma piemērošanas izņēmumiem |

**1. Koncesijas līgumi, kuru līgumcena ir mazāka par Eiropas Savienības līgumcenu robežu**

|  |  |  |  |  |
| --- | --- | --- | --- | --- |
| Iepirkumu veids | Procedūru veids | Rindas kods | Noslēgto līgumu skaits | Noslēgto līgumu kopējā summa (*euro*) bez PVN |
| Būvdarbi | Konkurss bez pretendentu atlases | 010 |  |  |
| Konkurss ar pretendentu atlasi | 020 |  |  |
| Konkursa dialogs | 030 |  |  |
| Sarunu procedūra | 040 |  |  |
| Pakalpojumi | Konkurss bez pretendentu atlases | 050 |  |  |
| Konkurss ar pretendentu atlasi | 060 |  |  |
| Konkursa dialogs | 070 |  |  |
| Sarunu procedūra | 080 |  |  |
| Kopā | | 090 |  |  |

**2. Koncesijas līgumi, kuru līgumcena ir vienāda ar Eiropas Savienības līgumcenu robežu vai lielāka par to**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. p.k. | Identifikācijas Nr. | CPV kods | Procedūru veids | | | |  | Privātais partneris | |  |
| Konkurss bez pretendentu atlases | Konkurss ar pretendentu atlasi | Konkursa dialogs | Sarunu procedūra | Līgumu skaits | nosaukums | valsts | Noslēgtā līguma līgumcena (*euro*) bez PVN |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  |  |  |  |  |  |  |  |  |  |  |

**3. Publiskās un privātās partnerības likuma piemērošanas izņēmumi**

|  |  |  |  |
| --- | --- | --- | --- |
| Nr.  p. k. | Līguma nosaukums | Publiskās un privātās partnerības likuma 3., 3¹. un 3². pantā noteiktais pamatojums | Noslēgtā līguma līgumcena (*euro*) bez PVN |
| 1 | 2 | 3 | 4 |
|  |  |  |  |

”.

2. Noteikumi stājas spēkā 2017. gada \_\_. \_\_\_\_\_\_\_\_\_.

Ministru prezidents Māris Kučinskis

Finanšu ministre Dana Reizniece-Ozola